LIETUVOS RESPUBLIKOS ŽEMĖS ŪKIO MINISTRo

Į S A K Y M A S

DĖL ŽEMĖS ŪKIO MINISTRO 2013 M. RUGPJŪČIO 7 D. ĮSAKYMO Nr. 3D-563 „Dėl LIETUVOS Kaimo plėtros 2007–2013 metų pROGRAMOS priemonės „PLAČIAJUOSČIO RYŠIO INFRASTRUKTŪROS PLĖTRA KAIMO VIETOVĖSE“ ĮGYVENDINIMO TAISYKLIŲ PATVIRTINIMO“ PAKEITIMO

2013 m. spalio 21 d. Nr. 3D-714

Vilnius

P a k e i č i u Lietuvos kaimo plėtros 2007–2013 metų programos priemonės „Plačiajuosčio ryšio infrastruktūros plėtra kaimo vietovėse“ įgyvendinimo taisykles, patvirtintas Lietuvos Respublikos žemės ūkio ministro 2013 m. rugpjūčio 7 d. įsakymu Nr. 3D-563 „Dėl Lietuvos kaimo plėtros 2007–2013 metų programos priemonės „Plačiajuosčio ryšio infrastruktūros plėtra kaimo vietovėse“ įgyvendinimo taisyklių patvirtinimo“ (Žin., 2013, Nr. 87-4356):

1. Įrašau 12 punkte vietoj žodžių ir skaičiaus „rugpjūčio 31 d.“ žodžius ir skaičių „birželio 30 d.“

2. Įrašau 16.4.2 punkte vietoj skaičiaus „42“ skaičių „52“.

3. Papildau šiuo nauju X skyriumi ir naujais 30–39 punktais (ankstesniuosius X–XIII skyrius laikau XI–XIV skyriais, o ankstesniuosius 30–44 punktus laikau 40–54 punktais):

„X. PARAMOS PARAIŠKŲ TVIRTINIMAS IR PARAMOS SUTARČIŲ SUDARYMAS

30. Agentūra, įvertinusi paramos paraišką, parengia nustatytos formos paramos paraiškos vertinimo rezultatų suvestinę, paramos paraiškos vertinimo ataskaitą ir teikia ją Agentūros Projektų atrankos komitetui (toliau – Komitetas), kurio sudėtis tvirtinama Agentūros nustatyta tvarka. Į Komiteto sudėtį turi būti įtraukti bent du Ministerijos atstovai ir socialiniai, instituciniai partneriai. Į posėdį raštu ir (arba) el. paštu gali būti kviečiamas pareiškėjo, kurio projektas bus svarstomas posėdyje, atstovas.

31. Komitetas svarsto, ar projektą finansuoti, ir dėl finansuotino arba nefinansuotino projekto priima rekomendacinio pobūdžio sprendimą.

32. Vadovaudamasi Komiteto rekomendacijomis galutinį sprendimą dėl paramos skyrimo arba neskyrimo priima Agentūra nustatyta tvarka. Apie priimtą sprendimą Agentūra informuoja Ministeriją per 5 darbo dienas nuo jo priėmimo dienos.

33. Agentūra apie sprendimą dėl paramos skyrimo arba neskyrimo informuoja pareiškėją registruotu laišku ir paraiškoje nurodytu el. paštu per 3 darbo dienas nuo sprendimo priėmimo dienos, pridėdama sprendimo išrašą ir sprendimo apskundimo tvarką.

34. Priėmus sprendimą suteikti paramą, Agentūra, vadovaudamasi Programos administravimo taisyklių nustatyta tvarka, rengia paramos sutartį.

35. Pavyzdinė paramos sutarties forma tvirtinama Lietuvos Respublikos žemės ūkio ministro įsakymu ir skelbiama Agentūros interneto svetainėje (www.nma.lt), Ministerijos interneto svetainėje (www.zum.lt).

36. Pareiškėjas, prieš pasirašydamas paramos sutartį, Agentūrai turi pranešti atsiskaitomosios banko sąskaitos, kurioje nekaupiamos palūkanos, numerį, skirtą paramos lėšoms pervesti.

37. Pareiškėjas, pasirašęs paramos sutartį, tampa paramos gavėju. Paramos gavėjas, nepanaudojęs visos skirtos paramos sumos dėl sumažėjusių projekte numatytų išlaidų vertės, gali numatyti padaryti papildomų tiesiogiai su vykdoma veikla susijusių tinkamų išlaidų.

38. Informacija apie pasirašytas paramos sutartis skelbiama Agentūros interneto svetainėje (www.nma.lt) Programos administravimo taisyklėse nustatyta tvarka.

39. Paramos gavėjas po paramos sutarties pasirašymo turi teisę derinti viešųjų pirkimų dokumentaciją su Agentūros Kontrolės departamento teritoriniu skyriumi.“

4. Išdėstau 48.6 punktą taip:

„48.6. paramos gavėjas gali teikti keletą mokėjimo prašymų. Rekomenduojama teikti iki penkių mokėjimo prašymų, neįskaitant avanso mokėjimo prašymo. Galutinio mokėjimo prašymo suma negali būti mažesnė kaip gauto avanso suma.“

Žemės ūkio ministras	Vigilijus Jukna